text: الفنر من المطاعم اللي المفروض كل مره تزور دبي تمر عليه  
   تجلس فيه  
   تستمتع  
   وتتذوق  
    
   مطعم اماراتي شعبي بشكل جممميييييل يترك تجربه وذكرى مبهجه وثريه 
    
   العاملات فالمطعم لابسات جلابيات ورابطات شعرهم بطريقه قديمه  
   العاملين لابسين &quot;الوزره&quot; و &quot;الطاقيه&quot;  
    
   الاغاني المشغله من التراث الاماراتي القدييييم تجنن وعامله جو مو طبيعي 
    
   نجي لتصميم المطعم المبهر ! 
   خارج المطعم وبمسافه طويله شوي تبدا التماثيل لنساء ورجال واطفال وبياعين وعمال وجمال باشكال مختلفه  
    
   تحس انك تمشي داخل مسلسل امارتي قديم ههههه 
    
   طبعا هالتماثيل تمتد بك الى ان توصل لمدحل المطعم اللي ع شكل باب قديم 
    
   داخل المطعم حيستقبلوك العاملات والعاملين ببشاشه وحتنبهر انو المطعم مصمم بشكل تراثي بحت ما حتلقى ولا غلطه عليهم 
    
   وفيه دكاكين قديمه مصممه داخل بجنب الجلسات ومعروض فيها شغلاتهم القديمه  
    
   ماااا حتكلم أكثر لاني ما حخلص مدح فيهم 
    
   جربوه بنفسكم وحتنبسطوا بإذن الله وحتكون تجربه جميله ومميزه وحتدعوا لي  
    
   المنيو شعبي طبعا  
    
    
   * أنصح بزيارته فالنهاااار يعطيك جو تراثي أكثر مع الشموس ههههه  
    
   * وتراه أفضل بكثير من فريج صويلح وظلم مقارنته به